ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

**ΔΙΕΡΓΑΣΙΑ EΣΔΠ**

**Ρ.7 ΕΞΩΤΕΡΙΚΗ ΑΞΙΟΛΟΓΗΣΗ**

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΑΝΤΙΚΕΙΜΕΝΟ ΔΙΕΡΓΑΣΙΑΣ 3](#_Toc170719871)

[2. ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ 3](#_Toc170719872)

[3. ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ 4](#_Toc170719873)

[4. ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ 4](#_Toc170719874)

[5. ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ 4](#_Toc170719875)

[6. ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ 4](#_Toc170719876)

[7. ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ 5](#_Toc170719877)

# ΑΝΤΙΚΕΙΜΕΝΟ ΔΙΕΡΓΑΣΙΑΣ

1.1 Αντικείμενο της Διεργασίας αποτελεί η προετοιμασία των ακαδημαϊκών και λειτουργικών μονάδων του ΓΠΑ για την εξωτερική αξιολόγησή τους από την ΕΘΑΑΕ, καθώς και η αξιολόγησή τους στο πλαίσιο αρχικής πιστοποίησης ή περιοδικών επιτηρήσεων.

1.2 Η εσωτερική αξιολόγηση υλοποιείται από το Ίδρυμα, μέσω της Μονάδας Διασφάλισης Ποιότητας (ΜΟΔΙΠ) και η εξωτερική από Επιτροπή ανεξάρτητων εμπειρογνωμόνων. Η Διεργασία έχει ως σκοπό την βελτίωση της ποιότητας και αποτελεσματικότητας του ΕΣΔΠ και των Προγραμμάτων Σπουδών.

1.3 Ειδικότερα, η Διεργασία έχει ως στόχο:

* την εφαρμογή στρατηγικής συνεχούς βελτίωσης της ποιότητας των παρεχόμενων υπηρεσιών από το Γεωπονικό Πανεπιστήμιο Αθηνών
* την διασφάλιση της εκπλήρωσης των προδιαγραφών του Προτύπου Ποιότητας της ΕΘΑΑΕ, αλλά και της αντιστοίχισης των επιδόσεων και ικανοτήτων των αποφοίτων με τα προσδοκώμενα επαγγελματικά προσόντα, τα οποία είναι συμβατά με τις ανάγκες της κοινωνίας και της αγοράς εργασίας.

1.4 Το Γεωπονικό Πανεπιστήμιο Αθηνών και οι Ακαδημαϊκές και Διοικητικές Μονάδες του μεριμνούν για την λήψη των αναγκαίων μέτρων βελτίωσης και πραγματοποίησης της ανατροφοδότησης του ΕΣΔΠ και των Προγραμμάτων Σπουδών.

# ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ

Ως δεδομένα εισόδου λογίζονται στοιχεία και αποτελέσματα διαδικασιών, όπως ενδεικτικά:

* Εκθέσεις τελευταίας εξωτερικής αξιολόγησης ή πιστοποίησης των Προγραμμάτων Σπουδών (ΠΣ)
* Έκθεση τελευταίας εξωτερικής αξιολόγησης ή πιστοποίησης του Εσωτερικού Συστήματος Διασφάλισης Ποιότητας (ΕΣΔΠ)
* Εκθέσεις εσωτερικής αξιολόγησης ή προτάσεις πιστοποίησης των ΠΣ
* Εκθέσεις εσωτερικής αξιολόγησης ή προτάσεις πιστοποίησης ΕΣΔΠ
* Πρακτικά Ανασκόπησης
* Αρχεία τεκμηρίωσης εφαρμογής του ΕΣΔΠ
* Σχετικά πρότυπα και οδηγίες της ΕΘΑΑΕ για την εφαρμογή της εξωτερικής αξιολόγησης ή πιστοποίησης
* Εκθέσεις Προόδου 5ετίας του ΕΣΔΠ
* Εκθέσεις Προόδου 5ετίας των ΠΣ
* Λοιπά συναφή στοιχεία, όπως καθορίζονται και εμπλουτίζονται δυναμικά με απόφαση της Συγκλήτου, ύστερα από εισήγηση της ΜΟΔΙΠ.

# ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ

* Εκθέσεις εξωτερικής αξιολόγησης ή πιστοποίησης των ΠΣ
* Έκθεση εξωτερικής αξιολόγησης ή πιστοποίησης του ΕΣΔΠ
* Διορθωτικές ενέργειες

# ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ

**Διαδικασία Δ.7.1**: Προετοιμασία για την εξωτερική αξιολόγηση

**Διαδικασία Δ.7.2:** Υλοποίηση εξωτερικής αξιολόγησης

# ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ

Οι δείκτες αποτελεσματικότητας της Διεργασίας είναι:

* Πλήθος συστάσεων της Επιτροπής Εξωτερικής Αξιολόγησης & Πιστοποίησης ΠΣ
* Πλήθος συστάσεων της Επιτροπής Εξωτερικής Αξιολόγησης & Πιστοποίησης ΕΣΔΠ
* Πλήθος δράσεων που ορίστηκαν από την Ακαδημαϊκή Μονάδα για την εφαρμογή των συστάσεων και την βελτίωση του ΠΣ ή/και του ΚΕΔΙΒΙΜ στο σχετικό πρόγραμμα δράσης
* Πλήθος δράσεων που ορίστηκαν από το Ίδρυμα για την εφαρμογή των συστάσεων και την βελτίωση του ΕΣΔΠ στο σχετικό πρόγραμμα δράσης

# ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ

Οι μέθοδοι ελέγχου της διεργασίας πραγματοποιούνται:

* μέσω προγραμματισμένων εσωτερικών αξιολογήσεων που διενεργεί η ΜΟΔΙΠ
* μέσω της ανάλυσης των δεικτών αποτελεσματικότητας της Διεργασίας
* μέσω παρουσιάσεων των αποτελεσμάτων αξιολόγησης ή πιστοποίησης στα όργανα του Ιδρύματος (Πρόεδρο Τμήματος, Συνέλευση Τμήματος, Διοίκηση, Σύγκλητο)
* μέσω παρουσίασης των αποτελεσμάτων της Διεργασίας από την ΜΟΔΙΠ και ανάλυσης των δεδομένων της κατά την Ανασκόπηση του ΕΣΔΠ.

# ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ

Στην Διεργασία αυτή ελέγχεται η επίδραση από τις συνιστώμενες αλλαγές ή τροποποιήσεις που επέρχονται κάθε φορά στα επιμέρους στοιχεία ή στις επιμέρους διαδικασίες του Συστήματος και διενεργούνται οι απαιτούμενες ενέργειες ισόρροπης ανάπτυξης, βελτίωσης και εναρμόνισης με αυτές, όπως:

* Επαναξιολόγηση της Στρατηγικής του Ιδρύματος
* Σύνταξη προγράμματος δράσης για βελτίωση τομέων λειτουργίας του Ιδρύματος
* Σύνταξη προγράμματος δράσης για βελτίωση της ποιότητας των ΠΣ ή/και αποτελεσματικότητας του ΕΣΔΠ.